Echipele de fotbal din ziua de astăzi primesc foarte mulți bani din diferite surse, precum drepturile TV, jucători vânduți pe sume imense sau din sponsorizări. Iată care sunt cluburile care încesează cei mai mulți bani de la sponsori. Strâng o adevărată avere.
Banii guvernează fotbalul, iar echipele din toată lumea fac tot posibilul să strângă sume din ce în ce mai mari din diferite surse. Sponsorul tehnic și sponsorul principal de pe tricou reprezintă, pentru majoritatea echipelor din fotbalul european, principala sursă de venituri. Astfel, formațiile din Anglia și Spania sunt campioane la acest capitol.
Portalul Football Benchmark a realizat un top cu echipele care primesc cei mai mulți bani din contractele cu sponsorii. Cele mai galonate cluburi din Spania, Real Madrid și Barcelona, profită cel mai mult din înțelegerile cu sponsorii principali și cei tehnici, precum Nike, Adidas, Emirates sau Spotify. În clasament și-au făcut loc și patru formații din Premier League.
Real Madrid primește 120 de milioane de euro de la Adidas și 70 de milioane de euro de la Emirates, în fiecare sezon, în timp ce Barcelona strânge 175 de milioane de euro anual din sponsorizări și au are doilea cel mai bun contract din Europa.
Astfel, catalanii încasează 105 milioane de euro de la Nike și 70 de milioane de euro de la Spotify, sponsorul lor principal din martie 2022.
În anul 2023, compania Boohooman a realizat un studiu pentru a vedea ce echipă de fotbal are cel mai căutat tricou din lume. Pe primul loc la nivel mondial a fost tricoul echipei Real Madrid, cu 416.000 de căutări.
De exemplu, un fan Real Madrid trebuie să scoată 195 de euro din buzunar, dacă dorește să își achiziționeze din magazinele oficiale un tricou, cu numărul și numele lui Vinicius Junior.
Podiumul a fost completat de o echipă uriașă din fotbal englez, Manchester United, câștigătoare de Liga Campionilor, cu 390.000 de căutări, și de rivala ”Diavolilor”, Liverpool, cu 365.000 de căutări.
Echipe importante din fotbalul mondial, cum ar fi Bayern Munchen, Inter Milano, care a jucat finala Ligii Campionilor împotriva lui Manchester City sezonul trecut, sau AC Milan nu se află în acest clasament.